CELEX: 32016R1768
Language: et
Date: 2016-10-04 00:00:00
Title: Komisjoni rakendusmäärus (EL) 2016/1768, 4. oktoober 2016, milles käsitletakse guanidiinäädikhappe kasutamise lubamist broilerkanade, võõrutatud põrsaste ja nuumsigade söödalisandina ning millega tunnistatakse kehtetuks määrus (EÜ) nr 904/2009 (EMPs kohaldatav tekst)

5.10.2016   
            
            
               ET
            
            
               Euroopa Liidu Teataja
            
            
               L 270/4
            
         KOMISJONI RAKENDUSMÄÄRUS (EL) 2016/1768,
   4. oktoober 2016,
   milles käsitletakse guanidiinäädikhappe kasutamise lubamist broilerkanade, võõrutatud põrsaste ja nuumsigade söödalisandina ning millega tunnistatakse kehtetuks määrus (EÜ) nr 904/2009
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.
            
         
               (2)
            
            
               Guanidiinäädikhappe kasutamiseks broilerkanade puhul on antud kümneks aastaks luba komisjoni määrusega (EÜ) nr 904/2009 (2).
            
         
               (3)
            
            
               Kooskõlas määruse (EÜ) nr 1831/2003 artikliga 7 on esitatud taotlus guanidiinäädikhappe lubamiseks söödalisandina. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (4)
            
            
               Taotluses käsitletakse guanidiinäädikhappe lubamist söödalisandina broilerkanade, aretuskanade ja sigade puhul ning selle klassifitseerimist söödalisandite kategooriasse „toitainelised lisandid“.
            
         
               (5)
            
            
               Euroopa Toiduohutusamet (edaspidi „toiduohutusamet“) jõudis 27. jaanuari 2016. aasta arvamuses (3) järeldusele, et kavandatud kasutustingimuste korral ei avalda guanidiinäädikhape loomade ja inimeste tervisele ega keskkonnale kahjulikku mõju ning et see söödalisand on kreatiini allikas ja võib asendada toidust saadavat kreatiini. Toiduohutusamet soovitas võtta kaitsemeetmeid, et vältida aine sissehingamist kasutajate poolt. Toiduohutusamet märkis, et aine sisalduse maksimaalne ohutuskünnis tuletati eeldades, et sööt sisaldab piisaval hulgal metüüliallikaid. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva kõnealuse söödalisandi analüüsimise meetodi kohta.
            
         
               (6)
            
            
               Kõnealuse aine hindamine näitab, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Kõnealuse aine kasutamiseks tuleks seega anda luba tingimustel, mis on esitatud käesoleva määruse lisas.
            
         
               (7)
            
            
               Kuna uus luba on antud kooskõlas määrusega (EÜ) nr 1831/2003, tuleks määrus (EÜ) nr 904/2009 kehtetuks tunnistada.
            
         
               (8)
            
            
               Kuna ohutusnõuded ei eelda loa tingimuste viivitamatut muutmist, on asjakohane näha ette üleminekuperiood, mille jooksul võib ära kasutada olemasolevad lisaaine varud ning seda lisaainet sisaldavate eelsegude ja segasööda varud, nagu on lubatud määrusega (EÜ) nr 904/2009.
            
         
               (9)
            
            
               Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud ainet, mis kuulub söödalisandite kategooriasse „toitainelised lisandid“ ja funktsionaalrühma „aminohapped, nende soolad ja analoogid“, lubatakse kasutada söödalisandina loomasöödas vastavalt lisas sätestatud tingimustele.
   Artikkel 2
   Määrus (EÜ) nr 904/2009 tunnistatakse kehtetuks.
   Artikkel 3
   1.   Lisas nimetatud ainet ja seda ainet sisaldavaid eelsegusid, mis on toodetud ja märgistatud enne 25. aprilli 2017 kooskõlas enne 25. oktoobrit 2016 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni.
   2.   Lõikes 1 nimetatud ainet sisaldavaid söödamaterjale ja segasööta võib turule lasta kuni 25. oktoobrini 2017 kooskõlas enne 25. oktoobrit 2016 kohaldatavate eeskirjadega ja kasutada kuni olemasolevate varude ammendumiseni.
   Artikkel 4
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. oktoober 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 268, 18.10.2003, lk 29.
   
      (2)  Komisjoni 28. septembri 2009. aasta määrus (EÜ) nr 904/2009 guanidiinäädikhappe lubamise kohta broilerkanade söödalisandina (ELT L 256, 29.9.2009, lk 28).
   
      (3)  EFSA Journal 2016; 14(2):4394.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Sisaldus milligrammides 12 % niiskusesisaldusega täissööda kilogrammi kohta
               
            
                  
                     Kategooria: toitainelised lisandid. Funktsionaalrühm: aminohapped, nende soolad ja analoogid
                  
               
            
                  3c372
               
               
                  —
               
               
                  Guanidiinäädikhape
               
               
                  
                     Söödalisandi koostis
                  
                  Pulber, mille guanidiinäädikhappe sisaldus on vähemalt 98 % kuivainest
                  
                     Toimeaine kirjeldus
                  
                  Guanidiinäädikhape, mis on saadud keemilisel sünteesil
                  Keemiline valem: C3H7N3O2
                  
                  CASi number: 352–97-6
                  Lisandid:
                  
                              —
                           
                           
                              sisaldab tsüaanamiidi maksimaalselt 0,03 %;
                           
                        
                              —
                           
                           
                              sisaldab ditsüaandiamiidi maksimaalselt 0,5 %.
                           
                        
                     Analüüsimeetod
                      (1)
                  
                  Guanidiinäädikhappe määramiseks söödas:
                  
                              —
                           
                           
                              ioonkromatograafia koos ultraviolettdetektoriga (IC-UV).
                           
                        
               
                  Broilerkanad, võõrutatud põrsad ja nuumsead
               
               
                   
               
               
                  600
               
               
                  1 200 
               
               
                  
                              1.
                           
                           
                              Söödalisandi märgistusel tuleb märkida niiskusesisaldus.
                           
                        
                              2.
                           
                           
                              Guanidiinäädikhapet võib turule lasta ja kasutada söödalisandina valmistise kujul.
                           
                        
                              3.
                           
                           
                              Söödalisandi kasutamisel tuleb tähelepanu pöörata sellele, et loomade söödas oleks metüüliallikaid (v.a metioniini).
                           
                        
                              4.
                           
                           
                              Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse sissehingamisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas respiraatorit, kaitseprille ja kaitsekindaid.
                           
                        
               
                  25. oktoober 2026
               
            
         (1)  Analüüsimeetodite andmed on kättesaadavad referentlabori veebilehel https://ec.europa.eu/jrc/en/eurl/feed-additives/evaluation-reports.